**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. 53**

**din 30 august 2012**

**privind trecerea unui teren în suprafaţă de 63 mp din Tg. Mureş, str. Marului nr. 18, în proprietatea publică a Municipiului Tg. Mureş de la BUDIAN MARIA şi BUDIAN VASILE.**

***Consiliul local municipal Tîrgu-Mureş, întrunit în şedinţa ordinară de lucru,***

Văzând Expunerea de motive a Primarului municipiului Tîrgu Mureş nr. 32965, 3398/2012 din16.08.2012, prin Administraţia Domeniului Public, Compartimentul juridic, exproprieri şi demolări, privind acceptarea unui teren situat în intravilanul Municipiului Tg. Mures, str. Marului nr. 18, în suprafaţă de 63 mp din totalul de 1000 mp în proprietatea publică a Municipiului Tg. Mureş de la Budian Maria şi Budian Vasile,

Având în vedere prevederile art. 562 alin. 2 şi 889 alin. 2 din Codul Civil.

În temeiul art. 36, alin. 1, alin. 2 lit. b, alin. 4 lit. e şi f, alin. 6 lit. a pct. 13, art. 45, alin. 1 şi art. 115, lit. b din Legea nr. 215/2001 privind administraţia publică locală, republicată,

**H o t ă r ă ş t e:**

**Art. 1.** Se ia act de declaraţia, prin actul autentic nr. 2087 / 31.07.2012 a proprietarilor Budian Maria şi Budian Vasile şi se trece în proprietatea publică a Municipiului Tg. Mureş, terenul în suprafaţă de 63 mp din totalul de 1000 mp, înscris în CF nr. 120105, nr. cad 120105, nr. top. 5304/1/8, 5305/1/1/2/8, 5305/2/2/1/8, 5305/2/1/1/8, situat în Tg. Mureş, str. Marului nr. 18.

**Art.2.** Se desemnează dl Mureşan Vasile-Mihai, consilier juridic în cadrul Compartimentului juridic, exproprieri şi demolări al Administraţiei Domeniului Public pentru depunerea documentaţiei la OCPI – Mureş în vederea înscrierii dreptului de proprietate al municipiului Tg. Mureş în cartea funciară pe numele acestuia.

**Art. 3.** Cu ducerea la îndeplinire a prevederilor prezentei hotărâri, se încredinţează Administraţia Domeniului Public şi persoana nominalizată la art. 2.

 **Preşedinte de şedinţă**

 **jr. Peti Andrei**

 **Contrasemnează**

 **Secretarul municipiului Tîrgu-Mureş**

 **Maria Cioban**